Szektor Szenátus

## A 72-es Szektor független Szektor Szenátusa

 —Braxel Rolltune első ülésén, párttársainak

 — Castillon moff, az RBF politikusainak az első ülés előtt

A Szektor Szenátus intézménye BBY 18 elején jött létre, hála Ralf Castillon moff közbenjárásának. A Szektor Szenátus intézménye a Galaktikus Köztársaság szenátusának rendszerét élesztette újjá, azonban lényegesen kisebb kiterjedéssel.

Az építmény a Giator III planétán kapott helyet és független területnek minősítették a Szektor Alkotmányának elfogadásával.

## **Létrehozása**

A Szenátus rendszerének létrehozása Ralf Castillon moff nevéhez kötődik, aki ezzel a rendszerrel próbálta a Szektorban egyre nagyobb politikai visszhangot kapó EKGRP nyomását kordában tartani. Saját pártjának - az RBF-nek - a létrehozásával pedig szükségessé vált egy pártokat összefogó intézmény létrehozása, ez lett a Szenátus.

A Szenátus létrehozásakor ígéretet tett a demokratikus elvek tiszteletben tartására és a választások megtartására is. Bár tette szinte osztatlan sikert hozott számára, valójában erőforrások hiánya miatt alakította ki az intézményt, amely sokáig változatlanul üzemelt.

## **Működése**

A Szektor Szenátus egy afféle szövetségi köztársaság államformájának hatását keltette. A pártok tagszáma bár nem volt korlátozva, a szenátorok bejutási száma mindkét fél oldalán ugyanannyi kellett legyen. Az intézmény vezetője - a félévente megválasztott - kormányzó (Ha birodalmit választanak meg: nagymoff) volt. Kisebb tisztségeket is megválasztottak a Szenátus első emberének megválasztásával egyetemben, ezek azonban inkább jelképes tisztségek voltak. Birodalomnál ezek voltak a moffok, szövetségnél pedig a nagyadmirálisok és nagytábornokok.

Az új Alaptörvény szerint - némileg módosítva az átlagos birodalmi rendfokozati rendszert - gyakorlatilag senki sem viselhette korlátlan ideig a nagymoff, illetve moff rangokat.

### **Töréspontok idején**

A töréspontok idejére a Szenátus legtöbb RBF képviselője már ismert volt valamilyen korrupciós ügylet kapcsán - ezt kihasználva - az EKGRP hozzálátott ezek felszámolásához. Castillon kezdeti sikerei után nem nagyon foglalkozott a rendszer módosításával, de egy idő után már nem is nagyon érdekelte. Visszavette a moff rangot és ezzel lényegében visszaállította a korábbi problémát, kivívta a Szövetség ellenszenvjét is, akik eddigre már Braxel Rolltune vezetésével változtatásokat akartak eszközölni a Szenátus rendszerében. Ehhez készítettek egy alkotmánymódosítást is, melyet az RBF elutasított.

Az elutasítás után az EKGRP bemutatatta a korrupciós ügyeket és sztárjkokat szervezett szerte a Szektorban. Az ügyek részleteit a sztrájkok megkezdése után nyilvánosságra is hozták, ami csupán olaj volt a tűzre. Az RBF összeomlott, az EKGRP pedig nem volt hajlandó többet az általuk "kirakatszenátusnak" csúfolt intézménybe belépni.

Castillon és pártja nem maradhatott tovább, így a Birodalmi Főparancsnokság eltávolította, helyére pedig új tiszteket hozott.

### **Helyreállítás**

Dascolt Drageve és a vele utazó egyéb magasrangú tisztek megérkezése lényegében Castillon uralmának végét jelentette. Pár nap leforgása alatt az új tisztek összehívták egy utolsó gyűlésre az EKGRP képviselőit, ahol a félig teljesen kicserélt RBF megszavazta a Szövetség alkotmánymódosításait és ezzel rendet teremtettek.

A birodalmiak az RBF tagjainak 80%-át leváltották és bebörtönözték, a korrupciót pedig megszűntették a párt berkein belül. Callestion rendszerének hírvivője sem maradt, a korábbi birodalmi moffot is eltűntették (ebben nagy szerepe volt az újjáalakult Birodalmi Biztonsági Hivatalnak is).

### **Kisebb pártok**

A Szenátushoz később csatlakozott a Cora-Manda Szövetség, mely gyors lelepleződése és felszámolása után megszűnt. A párt érdemileg a Nicas Primeon működő legnagyobb kalóz és csempészcsoport legalizálását volt hivatott megteremteni, azonban kudarcot vallottak, a Nicasi Csatában a Birodalom felszámolta a szervezetet. Még ebben az évben csatlakozott a Szeparatista Vállalatok és Világok Egyezménye, amely egy látszólag szeparatista elveket támogató Haas Consortium érdekeit képviselő fedőpárt volt. A Szenátus fénykorának végnapjaiban jelentették be létrejöttüket, azonban mivel nem hívták össze a Szenátust, így egy gyűlésen vettek részt csupán. BBY 1-ig volt jelen, majd beolvadt a KVTP-be.

### **Az RBF szétszedése**

BBY 4-ben az RBF megszűnt, a szervezetnek pedig két jogutódja volt, a Reform-Birodalmi Néppárt és a Decentralizált Birodalmi Szövetség. A párt szétválásának okozója lényegében a Cora-Manda Szövetség megszűnése okán a Birodalom szolgálatába álló Bergan Henclor volt. Henclor nem támogatta a Császárt, ahogy a Cora-Mandából Birodalomhoz állt politikusok többsége sem. Egy esetleges belső lázadástól tartva, az RBF vezetősége két irányba szedte a pártját: a Császárt támogató RBN-re és a Császár ellen politizáló DBSZ-re.

A döntés nem volt a legnépszerűbb a 72-es Szektor birodalmi vezetésének körében, azonban így legalább egyszerűbb volt számukra a problémásabb tisztek megfigyelése. A Szenátusban a két párt lényegében teljes egységet alkotott.

### **Jelentőségének megszűnése, szétszakadás**

A Szenátus rendszere egészen BBY 4-ig, nagyjából a Nicasi Csatáig volt meg igazán. A csata miatt már bajba kerültek az EKGRP képviselői is, azonban ez az ügy nem kavart nagy port. Az igazi probléma akkor lépett fel, mikor a Birodalom bejelentette totális háborúját a Szövetség ellen, és ekkor már hiába hivatkoztak a párt képviselői arra, hogy nincsenek kapcsolataik a Lázadó Szövetséggel, az előrenyomulást nem tudták megállítani.

Micor II elfoglalása után több EKGRP képviselő és szövetségi tiszt került hadifogságba és börtönökbe, így az ülések elmaradtak.

### **Az EKGRP megszűnése**

A Birodalom Nareden történő előrenyomulása miatt az EKGRP politikusai már korábban is eldöntötték, hogy nevet és arculatot fognak váltani, azonban a végső lökést a Haas Consortium szétesése jelentette. Keganes Holrand vezetésével a megmaradt Consortium belépett a Lázadó Szövetségbe, az SWE párt minden tagja pedig csatlakozott az új lázadó pártba, a KVTP-be. Ezt a pártot Seamax Farelon úgy tervezte, hogy miután legyőzték a Birodalmat, az Új Köztársaság egyik meghatározozó szereplője lesz.

## **Történelmi áttekintő**

* BBY 19: RBF és EKGRP létrejötte
* BBY 5: csatlakozik a Cora-Manda Szövetség
* BBY 4: a Szenátus hanyatlásnak indul, megszűnik a Cora-Manda Szövetség és létrejön az SWE. Ebben az évben az RBF is átszerveződik, létrejön az RBN és a DBSZ
* BBY 3: a Birodalom elfoglalja Micor II-t, nem hívják össze az ülést
* BBY 1: Az EKGRP újraszerveződik a KVTP-be és beolvad a pártba az SWE
* BBY 1-: A két fél hivatalosan is kettéosztotta a Szenátust, a Birodalom Cadoson, a Szövetség Aduson tartotta az üléseit, elhatárolódva a másiktól